**СЪОБЩЕНИЕ ЗА МЕДИИТЕ**

**относно влошено качество на питейната вода, подавана във водопроводната мрежа на гр. Добрич**

Резултатите от изследваните по микробиологични показатели общо 10 проби вода, пробонабрани на 05.09.2022 г. от пунктове при крана на потребителя в гр. Добрич, показват, че пробите не отговарят на здравните изисквания *(3 проби от зона Добрич не отговарят по показателите: Колиформи, Ешерихия коли и Брой колонии (микробно число) при 22ºС; 7 проби от зоните Добрич, Добрич-Запад и Стефаново не отговарят по показателите: Колиформи и Ешерихия коли)*.

Издадено е предписание до водоснабдителното дружество относно предприемане на всички необходими мерки, с оглед привеждане качеството на водата, подавана от зона Стефаново във водопроводната мрежа на жк Добротица и местност „Гаази баба“, гр. Добрич в съответствие със здравните изискания.

На 07.09.2022 г. е извършено контролно пробонабиране на 8 проби питейна вода от пунктове при крана на потребителя в гр. Добрич за анализ по физикохимични (цвят и мътност) и микробилогични показатели. Резултатите от изследваните общо 8 проби питейна вода по физико-химични показатели показват при 2 от пробите, пробонабрани от пунктове в зона Добрич, отклонения от здравните изисквания по показателите цвят и мътност. Продължават изпитванията по микробиологични показатели.

В хронологичен ред данните са следните:

|  |  |  |  |  |  |
| --- | --- | --- | --- | --- | --- |
| Дата на пробонабиране | Общо изследвани проби | Брой нестандартни проби от пунктове в Зона Добрич | Брой нестандартни проби от пунктове в Зона Добрич - Запад | Брой нестандартни проби от пунктове в  Зона Стефаново | Уточнения |
| 03.09.2022 г. | 9 | 7 | 1 | 0 | Издадено е предписание до «ВиК Добрич» АД |
| 05.09.2022 г. | 10 | 8 | 1 | 1 | Издадено е предписание до «ВиК Добрич» АД |
| 07.09.2022 г. | 8 | 2 по показатели цвят и мътност |  |  | Продължават изпитванията по микробиологични показатели. |

Към днешна дата за населението от гр. Добрич остава в сила препоръката за питейно-битови цели да се използва бутилирана вода от търговската мрежа, водата от резервните съдове да се преварява.

РЗИ-Добрич ще продължи да следи проблема и при получаване на резултатите по микробиологични показатели от пробонабраните на 07.09.2022 г. проби води, допълнително ще информира населението за съответствието им с изискванията на Наредба №9/2001 г. за качеството на водата, предназначена за питейно-битови цели.